Y Niwl

Band o Gymru ydy'r Niwl, a sefydlwyd yn 2009, sy'n chwarae cerddoriaeth offerynnol sydd wedi ei ysbrydoli gan roc yr 1960au ac sydd wedi cael ei ddisgrifio fel "roc syrffio". Aelodau'r band yw Alun Evans (gitâr), Llyr Pari (drymiau), Sion Glyn (gitâr fas) a Gruff ab Arwel (organ a gitâr).

Ers 2009, maent wedi perfformio yng ngŵyl Green Man a Sŵn.

Gyrfa
Rhyddhawyd albwm gyntaf y band, Y Niwl, ar 29 Tachwedd 2010 ar label Aderyn Papur. Recordiwyd yr albwm yn stiwdio Bryn Derwen, a'i mastro gan David Wrench. Mae pob un o ganeuon yr albwm wedi'u henwi ar ôl rhif, ond nid yw'r rhifau hyn yn adlewyrchu trefn y caneuon.

Yn canolbwyntio ar yr offerynnol yn unig, roedd yr albwm yn llwyddiant ysgubol gyda'r band yn perfformio mewn nifer o gigs proffil uchel (yn cefnogi Gruff Rhys ar sawl achlysur). Cawsant lwyfan hefyd mewn Gwyliau o bwys fel Latitude, Sŵn a'r Green Man. Mae'r ffaith nad ydynt yn canu mewn iaith penodol yn sicr wedi estyn apel y band i gynulleidfa dipyn ehangach na'r arferol i fand Cymraeg.

Cafodd yr albwm ei greu yn defnyddio hen dechnegau recordio i sichrau dilysrwydd cyfnod cerddoriaeth 'syrff' gyda'r peiriannydd uchel ei barch, David Wrench, (British Sea Power, Hot Chip ac eraill), yn cynhyrchu.

Enwebwyd Y Niwl fel Albwm yr Wythnos gan The Sunday Times ar 2 Ionawr 2011, a derbyniodd 7/10 mewn adolygiadau gan Droned in Sound NME.

Ym mis Mai 2011 cyhoeddodd y band sengl newydd, Undegsaith/Undegchwech. Yn yr un flwyddyn, enillodd Y Niwl Wobr Roc a Phop BBC Radio Cymru am y Band Byw gorau, yn dilyn llwyddiant yng Nghwobrau RAP 2010, pan enillodd Y Niwl Wobr 'y band a ddaeth i amlygrwydd'.

Hefyd yn 2011, defnyddiodd y rhaglen deledu, Football Focus y gân Undegpedwar fel ei cherddoriaeth thema.

Cyfeiriadau

Dolenni allanol

Twitter y Niwl
Tudalen Facebook y Niwl
Cyfweliad gyda Huw Stephens ar C2, BBC Radio Cymru 
Proffil y band gan BBC Cymru

Categori:Bandiau Cymraeg
Categori:Sefydliadau 2009
Categori:Prosiect Wicipop